Madonna maak nuwe album se titel bekend | Nuus24
Madonna se seksboek steeds gewild
Madonna se nuwe liedjie lek uit op internet
Los Angeles – Die pop-ikoon Madonna het Woensdagmiddag tydens 'n onderhoud met Graham Norton bekendgemaak dat die naam van haar twaalfde studio album MDNA gaan wees. Sy het ook bevestig dat sy weer vanjaar op toer sal gaan. Die bekendstelling van haar nuwe album is verlede jaar in die wiele gery nadat 'n onvolledige weergawe van die album se eerste enkelsnit "Gimme All Your Luvin" in November uitgelek het. 'n Spaanse man is in Desember in hegtenis geneem. Die 53-jarige Madonna gaan op 5 Februarie aan die Superbowl in Amerika deelneem en gaan na verwagting dié liedjie vir die eerste keer bekendstel. 'n Datum vir die bekendstelling van die album is nog nie bevestig nie. – iafrica.– Volg Nuus24 op Twitter.